Source: https://www.riigiteataja.ee/akt/428112014023
Timestamp: 2020-01-20 19:21:16+00:00

Document:
Hiiu Valla Raamatukogu põhimäärus – Riigi Teataja
Hiiu Valla Raamatukogu põhimäärus
Hiiu Valla Raamatukogu põhimäärus - sisukord
§ 4 Raamatukogu sümboolika ja kodulehekülg
§ 12 Raamatukogu majandustegevus
RT IV, 28.11.2014, 23
Vastu võetud 20.11.2014 nr 28
Määrus kehtestatakse rahvaraamatukogu seaduse § 6 lg 1 ning kohaliku omavalitsuse korralduse seaduse § 22 lg 1 p 34 ja § 35 lg 2 alusel.
Määrusega sätestatakse Hiiu Valla Raamatukogu (edaspidi raamatukogu) tegevuse eesmärgid ja ülesanded, tegevuse korraldamise, majandamise ja asjaajamise alused.
(1) Raamatukogu ametlik ja täielik nimi on Hiiu Valla Raamatukogu. Raamatukogu ametlik nimi inglise keeles on Public Library of Hiiu Municipality.
(2) Raamatukogu asukoht on Kärdla vallasisene linn, Hiiu vald, Hiiu maakond ja aadress Rookopli 18, Kärdla 92413, Hiiu vald, Hiiu maakond.
(3) Raamatukogu osutab teenuseid:
1) Kärdlas aadressil Rookopli 18;
2) Kõrgessaares aadressil Tööstuse tee 16a;
3) Laukal Lauka külas;
4) Kõpus Kõpu külas.
(4) Raamatukogu teeninduspiirkond on Hiiu vald.
(5) Raamatukogu lahtiolekuajad kehtestab direktori taotluse alusel Hiiu Vallavalitsus.
(1) Hiiu Valla Raamatukogu on Hiiu Vallavalitsuse (edaspidi valitsus) hallatav asutus, mis osutab rahvaraamatukogu teenuseid.
(2) Raamatukogu täidab maakonnaraamatukogu ülesandeid.
(3) Raamatukogu juhindub oma tegevuses UNESCO rahvusraamatukogude manifestist, riigi ja Hiiu valla õigusaktidest, arengukavast ja põhimäärusest.
(4) Raamatukogu on Kärdla Linnaraamatukogu ja Kõrgessaare Raamatukogu õigusjärglane.
(5) Raamatukogu tegevust juhendab ja koordineerib vallavalitsuse haridus- ja kultuuriosakond.
(6) Raamatukogul on oma arengukava.
§ 4. Raamatukogu sümboolika ja kodulehekülg
(1) Raamatukogul on oma nimega pitsat ja sümboolika, mille kujunduse ja kasutamise korra kehtestab raamatukogu direktor (edaspidi direktor) oma käskkirjaga.
(2) Raamatukogul on kodulehekülg aadressiga raamatukogu.hiiuvald.ee.
(1) Raamatukogu asjaajamise keel on eesti keel.
(2) Raamatukogu asjaajamise korraldust reguleeritakse asjaajamiskorraga, mille kehtestab raamatukogu direktor käskkirjaga.
Raamatukogu eesmärk on tagada elanikele vaba ja piiramatu juurdepääs informatsioonile, teadmistele ning kultuurile, toetada elukestvat õppimist ja enesetäiendamist.
(1) Seatud eesmärkide täitmiseks raamatukogu:
1) osutab teavikute kojulaenutuse ja kohapeal kasutamise teenust;
2) komplekteerib, säilitab ja teeb oma kogud ja elektroonilised andmebaasid kasutajatele kättesaadavaks;
3) korraldab raamatukogus puuduvate teavikute tellimist raamatukoguvahelise laenutuse kaudu lugeja soovil ja kulul;
4) teeb otsinguid nii kodu kui välismaa allikatest ja andmebaasidest, vastab päringutele ning annab konsultatsioone, teeb teatmebibliograafiatööd;
5) võimaldab juurdepääsu rahvusvahelistele elektroonilistele andmebaasidele;
6) korraldab tasuta koduteenindust Hiiu valla elanikele, kes tervisliku seisundi tõttu ei ole võimelised raamatukogu külastama;
7) korraldab koolitusi, üritusi, näitusi ja muid tegevusi;
8) osutab tasulisi teenuseid vastavalt valitsuse kehtestatud hinnakirjale;
9) teeb koostööd teiste Eesti ja välismaa raamatukogudega ning haridus- ja muude asutustega;
10) tagab üldkasutatava andmesidevõrgu kaudu juurdepääsu avalikule teabele.
(2) Maakonna raamatukoguna:
1) juhendab metoodiliselt teiste Hiiu maakonna raamatukogude tööd ja korraldab raamatukogutöötajate täiendkoolitust;
2) korraldab maakonna rahvaraamatukogude aruandlust ja analüüsi;
3) koostab maakonna koduloo andmebaasi;
4) kogub, säilitab ja teeb kättesaadavaks Hiiu maakonna kohta informatsiooni sisaldavad teavikud;
5) korraldab kogude komplekteerimist.
(1) Raamatukogu juhib direktor, kelle kinnitab ametisse vallavalitsus vallavanema ettepanekul.
(2) Direktoriga sõlmib, muudab, peatab ning lõpetab töölepingu vallavanem.
(3) Raamatukogu tegevuse korraldamisel ja raamatukogu tegevusega seotud küsimuste lahendamisel nõustab direktorit raamatukogu nõukogu ja vallavalitsuse haridus- ja kultuuriosakond.
(4) Raamatukogu koosseisu kinnitab vallavalitsus direktori ettepanekul.
1) juhib raamatukogu tegevust
3) on tööandja õigust omavaks isikuks raamatukogu töötajatele kõigi sellest tulenevate õiguste ja kohustustega;
4) vastutab raamatukogu vara säilimise ja sihtotstarbelise kasutamise eest;
5) esindab raamatukogu kõigis õigustoimingutes;
8) esitab raamatukogu tegevust kajastavad andmed ja dokumendid järelevalveasutusele;
9) esitab vallavalitsusele raamatukogu eelarve eelnõu ja vastutab eelarve täitmise eest;
11) esitab vallavalitsuse haridus- ja kultuuriosakonnale ettepanekuid valdkondlike õigusaktide väljatöötamiseks või muutmiseks;
(2) Direktori äraolekul täidab direktori ülesandeid direktori käskkirjaga volitatud töötaja või vallavanema poolt käskkirjaga määratud isik.
(1) Raamatukogu edukaks tööks vajalike tingimuste loomiseks, tegevuse ja arenguga seotud küsimuste koordineerimiseks ja nõustamiseks kinnitab vallavalitsus direktori ettepanekul kuni 6-liikmelise nõukogu (edaspidi nõukogu).
3) Hiiu valla kooli esindaja;
4) Hiiu valla lasteaia esindaja;
5) kaks Hiiu valla lugejate esindajat arvestades piirkondlikku esindatust.
1) raamatukogu tegevuse analüüsimine ja hindamine ning selle kohta ettepanekute tegemine;
3) raamatukogu põhimääruse ja arengukava kooskõlastamine;
4) raamatukogu tegevuse aastaaruande ning eelarve kooskõlastamine;
5) muude oluliste küsimuste arutamine ja vastavate ettepanekute tegemine direktorile.
1) nõukogu esimese koosoleku kutsub kokku direktor, kes osaleb nõukogu koosolekutel, kuid ei ole nõukogu liige;
3) nõukogu koosolekud toimuvad vastavalt vajadusele, kuid mitte harvem kui kord aastas ning koosolekud kutsub kokku nõukogu esimees;
(1) Raamatukogul on oma eelarve, mis on Hiiu valla eelarve osa.
(2) Raamatukogu eelarve tulud moodustuvad:
(3) Direktor esitab ruumide ja inventari kasutamise ning teenuste hinnakirja vallavalitsusele kinnitamiseks.
(4) Raamatukogu valduses olev vara on Hiiu valla omand.
(5) Raamatukogu vara valdamine, kasutamine ja käsutamine ning varaliste kohustuste võtmine toimub vastavalt Hiiu valla vallavara valitsemise korrale.
§ 12. Raamatukogu majandustegevus
(1) Raamatukogul on õigus osutada tasulisi teenuseid juriidilistele ja füüsilistele isikutele, korraldada tasulisi üritusi ja koolitusi vastavalt vallavalitsuse poolt kehtestatud hinnakirjale.
(2) Raamatukogu kasutab oma vara ja rahalisi vahendeid heaperemehelikult raamatukogu põhiülesannete ja tegevuste täitmiseks ning halduskuludeks.
(4) Raamatukogu eelarvedistsipliinist kinnipidamist ja finantstegevust kontrollib vallavalitsus.
(1) Tunnistada kehtetuks Kärdla Linnavolikogu 23. aprill 2009 määrus nr 65 „Kärdla Linnaraamatukogu põhimäärus“ ja Kõrgessaare Vallavolikogu 12. november 2007 määrus nr 40 „Kõrgessaare Raamatukogu põhimäärus“.

References: § 4

§ 12
 § 6
 § 22
 § 35

§ 4

§ 12